Þegar sérlundaði auðmaðurinn Stephen Price , og djöfulleg eiginkona hans , Evelyn , bjóða sex ókunnugu fólki , eina milljón dala hverju , þurfa þau aðeins að gera eitt : þau þurfa að lifa af eina nótt í húsi sem er fyrrum geðspítali , en húsið er reimt þar sem draugar fyrrum sjúklinga sem voru drepnir þarna , ríða húsum , sem og klikkaður læknir sem framdi ... Lesa meira Þegar sérlundaði auðmaðurinn Stephen Price , og djöfulleg eiginkona hans , Evelyn , bjóða sex ókunnugu fólki , eina milljón dala hverju , þurfa þau aðeins að gera eitt : þau þurfa að lifa af eina nótt í húsi sem er fyrrum geðspítali , en húsið er reimt þar sem draugar fyrrum sjúklinga sem voru drepnir þarna , ríða húsum , sem og klikkaður læknir sem framdi hroðaleg illvirki ... í fyrstu skemmta allir sér vel , og hugsa að þetta sé allt saman bara grín . En þegar húsið lokast af sjálfu sér , þá átta þau sig á að þetta er ekkert grín .... minna Hin leiðinlegasta mynd þar sem sýnd eru verulega ósmekkleg atriði sem fá ekki hárin til að rísa heldur fær maður áfall af vonbrigðum . Alla myndina gat ég ekki hugsað annað en hvað var ég að hugsa að fara á þessa hörmung . Ég vara alla þá sem ekki hafa séð myndina að halda sig í nokkurra kílómetra fjarlægð , það er ykkur fyrir bestu . Enn ein endurgerðin frá Hollywood . Í þessu tilfelli varð gömul Vincent Price hrollvekja eftir William Castle fyrir valinu og er útkoman slök eins og kannski mátti búast við . Myndin segir frá auðjöfrinum Stephen Price , sem nýtur þess að hræða líftóruna úr fólki með alls kyns bellibrögðum . Hann leigir dag einn gamalt afskekkt geðsjúkrahús , sem staðið hefur tómt síðan á millistríðsárunum vegna óhugnanlegrar fortíðar þess og orðróms um draugagang , og býður þangað fimm gestum síðla kvölds og heitir hverjum þeirra milljón dollara í verðlaun , haldi þeir út nóttina innan dyra . Enda þótt gestirnir þekki fæstir gestgjafa sinn , láta þeir allir til leiðast . Þeir eru þó bara rétt komnir inn fyrir ásamt gestgjafanum , eiginkonu hans og húsverðinum , þegar þykkir stálhlerar loka skyndilega öllum gluggum og útgönguleiðum og gauragangurinn hefst fyrir alvöru . Í ljós kemur að myrkraöflin höfðu fiktað eitthvað við gestalistann í gegnum netið og kannast auðjöfurinn því ekki heldur við alla gesti sína . Hrollvekjudagskráin hans fer líka úr böndunum og gestirnir taka að týna tölunni einn af öðrum , yfirleitt með afar subbulegum hætti . Ef nautheimskur söguþráðurinn er umborinn , má finna nokkur ágæt hrollvekjuatriði í fyrri hluta myndarinnar , en um leið og tæknibrellurnar ná yfirhöndinni verður hún aðeins langdregin og þreytandi , auk þess sem endirinn verður að teljast afspyrnu vondur . Geoffrey Rush leggur sig fram við að stæla Vincent gamla Price með slökum árangri en tekur hlutverkið að öðru leyti ekki alvarlega . Aðrir leikarar sleppa naumlega frá sínu . Mjög góð mynd . Geoffrey Rush leikur sitt hlutverk mjög vel . Síðan eru aðrir svona ágætir , eins og Taye Diggs ( sem mun sjást næst í The Way of the gun , sem ég bíð spenntur eftir ) og Famke Jensen ( þið kannski þekkið hana betur í X-men ) Hún fjallar um skemmtigarðaeiganda sem býður 5 manns í sem ég myndi kalla svokallað „ partý “ sem er haldið á stað þar sem geðveikir morðingjar voru á og hann býður hverri manneskju 1 milljón fyrir að lifa af nóttina . That´s all . Hún fær 4 stjörnur hjá mér . Myndin er ein þeirra mynda sem fá hárin virkilega til að rísa með almennilegum draugagangi og mögnuðu hljóði og lýsingu og nóg af blóði . Grunnþættir fyrir hrollvekju sem mér finnst fara of lítið fyrir . Blair Witch Project þó ágætis undantekning . Rosalegur tryllir . Ég bjóst nú ekki við miklu af þessari mynd . En þetta er mjög góð hryllingsmynd . Handritið er kannski ekki algjör snilld en það eru mjög góðar myndatökur og visual effects sem láta hárin rísa . Leikararnir eru ágætir og persónurnar eru mjög skemmtilegar .